અંધેરી રેલવે પ્રોટેક્શન ફોર્સ (RPF)ના સિનિયર પોલીસ-અધિકારી મનીષ સિંહ રાઠોડે ‘મિડ-ડે’ને કહ્યું હતું કે ‘રવિવારની શાંતિ બાદ ગઈ કાલ સવારથી જ મુસાફરોની લાંબી લાઇનો લાગી ગઈ હતી. એક સમયે મહિલાઓ સાથે કોઈ અનિચ્છનીય બનાવ બને એ હદે ગિરદી થઈ ગઈ હતી. બે મહિલાઓ તો રીતસર રડવા લાગી હતી. અમુક મુસાફરો પ્લૅટફૉર્મ પરથી ઊતરીને ટ્રેક ક્રૉસ કરવા લાગ્યા હતા. પોલીસનો ચુસ્ત બંદોબસ્ત હોવા છતાં મુસાફરોની સાથે સ્થાનિક લોકોના વિરોધને પગલે ટ્રેનોને રોકવાની ચીમકીના પગલે વાતાવરણ તંગ થઈ ગયું હતું. જોકે ફાટક ખોલવાની કામગીરી શરૂ થતાં પરિસ્થિતિ થાળે પડી ગઈ હતી.’